《田居秋水㬥至林莽委翳昏莫能辨偶然作一首》
明代·朱应登

径昃花繁入暝愁，旧溪经眼漭难求。青林背水藏蛟室，红蓼缘堤罥客舟。

近舍尚迷扬子宅，临高始识邵平丘。人生身世皆如幻，漫诧桃源说幻游。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。